Youssou N'Dour
Youssou N'Dour, (Dakar, Senegal 1. listopada 1959.), senegalski je pjevač koji pjeva mješavinu između mbalaxa i popa. 

Časopis Rolling Stone nazvao je N'Doura "Najpoznatijim afričkim živućim glazbenikom", ali u Europi je najpoznatiji po pjesmi 7 Seconds koju je otpjevao 1994. u duetu s Neneh Cherry. Youssou je surađivao i sa drugim poznatim glazbenicima poput Petera Gabriela, Stinga, Bran Van 3000, Wyclefa Jeana, Paula Simona, Bruca Springsteena, Tracy Chapman, Branforda Marsalisa i dr.
Značajna je i voljena osoba u Senegalu, tako da i pored velikih svjetskih uspjeha nikada nije emigrirao iz svoje zemlje, a bio je aktivan i u socijalnim pitanjima. Predsjednik Abdoulaye Wade kritički je govorio protiv Youssoua u svibnju 2010., optužujući ga da utire put svome sinu u preuzmanju predsjedništva poslije njega.

Početkom 2012., započeo je utrku za predsjednika Senegala protiv Abdoulaye Wadea,   no biva diskvalificiran iz utrke zbog legitimnosti potpisa koje je skupljao za svoju kandidaturu. U travnju 2012. objavljeno je da je N'dour postao ministar turizma i kulture u kabinetu premijera vlade Abdoula Mbaye. Godine 2004. bio je dobitnik Grammy Awarda za svoj "Egypt" u kategoriji "Best Contemporary World Music Album", a 2007. Time Magazine ga je uvrstio među 100 najutjecajnijih osoba u svijetu. Zajedno s Axelle Red napisao je skladbu "La Cour des Grands", koja je bila službena pjesma svjetskog nogometnog prvenstva 1998.

Izvori

Vanjske veze 
 Službena stranica
 Dobitnik Grammy Awardsa 
 Time Magazine 

Senegalski pjevači
Dobitnici i dobitnice Grammy Award